కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
నాలుగేళ్లలో టీమిండియా 158 మ్యాచ్‌లు..!
భారత్ జట్టుపై మ్యాచ్‌ల భారం తగ్గించేందుకు బీసీసీఐ కొత్త ప్రతిపాదనని తెరపైకి తీసుకొచ్చింది. జట్టు బిజీ షెడ్యూల్‌ని
TNN | Updated:
Dec 11, 2017, 02:25PM IST
నాలుగేళ్లలో టీమిండియా 158 మ్యాచ్‌లు..!
భారత్ జట్టుపై మ్యాచ్&zwnj;ల భారం తగ్గించేందుకు బీసీసీఐ కొత్త ప్రతిపాదనని తెరపైకి తీసుకొచ్చింది. జట్టు బిజీ షెడ్యూల్&zwnj;ని సవరించాలని కోరుతూ.. ఇటీవల కెప్టెన్ విరాట్ కోహ్లి, మాజీ కెప్టెన్ మహేంద్రసింగ్ ధోనీ, జట్టు ప్రధాన కోచ్ రవిశాస్త్రి తమ అభిప్రాయాలను బీసీసీఐ పాలకుల కమిటీ&zwnj;కి చెప్పిన విషయం తెలిసిందే. ఈ అభ్యర్థనపై ఢిల్లీలో సోమవారం జరిగిన బీసీసీఐ ప్రత్యేక సర్వసభ్య సమావేశంలో అధికారులు చర్చించి షెడ్యూల్&zwnj;ని కొంతమేర మార్చారు.
ఈ కొత్త షెడ్యూల్ ప్రకారం భారత్ జట్టు 2019 -2023 మధ్య కాలంలో మొత్తం 158 మ్యాచ్&zwnj;లు ఆడనుంది. ఇందులో 85 సొంతగడ్డపై కాగా.. 73 మ్యాచ్&zwnj;లు విదేశీ గడ్డపై జరగనున్నాయి. ఈ మ్యాచ్&zwnj;ల్ని ఫార్మాట్ ఆధారంగా విడదీస్తే.. 37 టెస్టులు, 67 వన్డేలు, 54 టీ20లుగా షెడ్యూల్&zwnj; రూపొందించారు.
పాత షెడ్యూల్ ప్రకారంగా భారత్ జట్టు సొంతగడ్డపై మాత్రమే 36 టెస్టులు, 73 వన్డేలు, 18 టీ20 ఆడాల్సి ఉండేది. కానీ.. తాజాగా సవరించిన షెడ్యూల్&zwnj;లో సొంతగడ్డపై 19 టెస్టులు, 38 వన్డేలు, 28 టీ20లకే పరిమితం చేశారు. ఇందులో టీ20లు మినహా.. మిగిలిన రెండు ఫార్మాట్లలోనూ మ్యాచ్&zwnj;లను దాదాపు సగానికి తగ్గించేశారు.
బిజీ షెడ్యూల్ కారణంగా ఆటగాళ్లకి తగినంత విశ్రాంతి దొరకడం లేదని.. సమయాభావం వల్ల సిరీస్&zwnj;లకి కూడా పూర్తి స్థాయిలో సన్నద్ధత కాలేకపోతున్నట్లు కెప్టెన్ కోహ్లి కమిటీ ముందు ఆవేదన వ్యక్తం చేశాడు. ఐపీఎల్&zwnj; సీజన్లకి ముందు, తర్వాత ఉన్న మ్యాచ్&zwnj;లపైనే ఎక్కువ కోత విధించినట్లు తెలుస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.